text: पूर्व मुख्यमंत्री बाबूलाल गौर की परंपरागत सीट पर गौर परिवार की बहू और पूर्व महापौर कृष्णा गौर को भाजपा का टिकट मिलने से यह सीट चर्चित बन गई है। गौर परिवार कुछ दिनों से टिकट को लेकर जिस तरह से बयानबाजी कर रहा था उससे गोविंदपुरा सीट सुर्खियों में थी। कांग्रेस ने मौजूदा पार्षद गिरीश शर्मा को यहां से टिकट दिया है। बाबूलाल गौर के इस सीट पर करीब चार दशक के कब्जे को उनकी बहू बरकरार रख पाएंगी या नहीं, इसको लेकर सबकी निगाहें इस सीट पर रहेंगी।